CELEX: 32017R0896
Language: lv
Date: 2017-05-24 00:00:00
Title: Komisijas Īstenošanas regula (ES) 2017/896 (2017. gada 24. maijs) par atļauju no Trichoderma reesei (ATCC SD-6528) iegūtas 6-fitāzes preparātu (cietā veidā) lietot par barības piedevu visu sugu mājputniem un visu sugu cūkām (izņemot zīdāmus sivēnus) (atļaujas turētājs – Danisco (UK) Ltd) (Dokuments attiecas uz EEZ. )

25.5.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 138/123
               
            KOMISIJAS ĪSTENOŠANAS REGULA (ES) 2017/896
      (2017. gada 24. maijs)
      par atļauju no Trichoderma reesei (ATCC SD-6528) iegūtas 6-fitāzes preparātu (cietā veidā) lietot par barības piedevu visu sugu mājputniem un visu sugu cūkām (izņemot zīdāmus sivēnus) (atļaujas turētājs – Danisco (UK) Ltd)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.
               
            
                  (2)
               
               
                  Ar Komisijas Īstenošanas regulu (ES) 2016/899 (2) no Trichoderma reesei (ATCC SD-6528) iegūtas 6-fitāzes preparātu (šķidrā veidā) desmit gadus atļāva izmantot visu sugu mājputniem un visu sugu cūkām (izņemot zīdāmus sivēnus).
               
            
                  (3)
               
               
                  Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju no Trichoderma reesei (ATCC SD-6528) iegūtas 6-fitāzes preparātam cietā veidā. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (4)
               
               
                  Pieteikums attiecas uz atļauju no Trichoderma reesei (ATCC SD-6528) iegūtas 6-fitāzes preparātu cietā veidā lietot par barības piedevu mājputniem un cūkām, un šo preparātu prasīts klasificēt piedevu kategorijā “zootehniskās piedevas”.
               
            
                  (5)
               
               
                  Eiropas Pārtikas nekaitīguma iestāde (“Iestāde”) 2016. gada 20. oktobra atzinumā (3) secināja, ka, ievērojot piedāvātos lietošanas nosacījumus, no Trichoderma reesei (ATCC SD-6528) iegūtas 6-fitāzes preparātam nav nelabvēlīgas ietekmes uz dzīvnieku veselību, cilvēka veselību un vidi un ka minētais preparāts uzlabo fitāta fosfora pieejamību mērķsugu dzīvniekiem. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
               
            
                  (6)
               
               
                  No Trichoderma reesei (ATCC SD-6528) iegūtas 6-fitāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot atbilstīgi šīs regulas pielikumam.
               
            
                  (7)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Pielikumā specificēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot par piedevu dzīvnieku ēdināšanā, ievērojot minētajā pielikumā izklāstītos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 24. maijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  Komisijas 2016. gada 8. jūnija Īstenošanas regula (ES) 2016/899 par atļauju 6-fitāzi, kas iegūta no Trichoderma reesei (ATCC SD-6528), lietot par dzīvnieku barības piedevu visu sugu mājputniem un visu sugu cūkām (izņemot zīdāmus sivēnus) (atļaujas turētājs – Danisco (UK) Ltd) OV L 152, 9.6.2016., 15. lpp.
      
      
         (3)  EFSA Journal 2016; 14(11):4625.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analītiskā metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     Aktīvās vienības uz kg kompleksās barības ar mitruma saturu 12 %
                  
               
                     
                        Kategorija: zootehniskās piedevas. Funkcionālā grupa: gremošanas veicinātāji
                     
                  
               
                     4a24
                  
                  
                     Danisco (UK) Ltd
                  
                  
                     6-fitāze EC 3.1.3.26
                  
                  
                     
                        Piedevas sastāvs
                     
                     No Trichoderma reesei (ATCC SD-6528) iegūtas 6-fitāzes preparāts ar minimālo aktivitāti 20 000  FTU (1)/g
                     Cietā veidā
                     
                        Aktīvās vielas raksturojums
                     
                     No Trichoderma reesei (ATCC SD-6528) iegūta 6-fitāze (EC 3.1.3.26)
                     
                        Analītiskā
                        metode
                         (2)
                     
                     6-fitāzes aktivitātes kvantitatīvai noteikšanai barības piedevā un premiksos:
                     
                                 —
                              
                              
                                 kolorimetriskā metode, kuras pamatā ir fitāzes fermentatīvā reakcija uz fitātu.
                              
                           6-fitāzes aktivitātes kvantitatīvai noteikšanai barībā:
                     
                                 —
                              
                              
                                 kolorimetriskā metode, kuras pamatā ir fitāzes fermentatīvā reakcija uz fitātu, – EN ISO 30024.
                              
                           
                  
                     Visu sugu mājputni
                     Visu sugu cūkas (izņemot zīdāmus sivēnus)
                  
                  
                     —
                  
                  
                     250 FTU
                  
                  
                     —
                  
                  
                     
                                 1.
                              
                              
                                 Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.
                              
                           
                                 2.
                              
                              
                                 Maksimālā ieteicamā deva: 2 000  FTU/kg kompleksās barības.
                              
                           
                                 3.
                              
                              
                                 Piedevas un premiksu lietotājiem barības nozares uzņēmumos nosaka darbības procedūras un atbilstošus organizatoriskos pasākumus, kuru nolūks ir novērst riskus, ko varētu radīt ieelpošana vai saskare ar ādu vai acīm. Ja dermālo vai inhalatīvo ekspozīciju vai acu ekspozīciju ar šīm procedūrām un pasākumiem nevar samazināt līdz pieņemamam līmenim, ar piedevu un premiksiem rīkojas, izmantojot piemērotus individuālos aizsardzības līdzekļus.
                              
                           
                  
                     2027. gada 14. jūnijs
                  
               
            (1)  Viens FTU ir fermenta daudzums, kas 37 °C temperatūrā un pie pH 5,5 vienā minūtē no nātrija fitāta substrāta atbrīvo vienu mikromolu neorganiska fosfāta.
         
            (2)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.